CELEX: 32017R0641
Language: sk
Date: 2017-04-03 00:00:00
Title: Nariadenie Komisie (EÚ) 2017/641 z 3. apríla 2017, ktorým sa plavidlám plaviacim sa pod vlajkou Francúzska dočasne zakazuje lov pagela bledého vo vodách Únie a v medzinárodných vodách zón VI, VII a VIII

6.4.2017   
            
            
               SK
            
            
               Úradný vestník Európskej únie
            
            
               L 92/3
            
         NARIADENIE KOMISIE (EÚ) 2017/641
   z 3. apríla 2017,
   ktorým sa plavidlám plaviacim sa pod vlajkou Francúzska dočasne zakazuje lov pagela bledého vo vodách Únie a v medzinárodných vodách zón VI, VII a VIII
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Únie na zabezpečenie dodržiavania pravidiel spoločnej politiky v oblasti rybného hospodárstva (1), a najmä na jeho článok 36 ods. 2,
   keďže:
   
               (1)
            
            
               Nariadením Rady (EÚ) 2016/2285 (2) sa stanovujú kvóty na rok 2017.
            
         
               (2)
            
            
               Podľa informácií, ktoré Komisia dostala, sa výlovom v populácii uvedenej v prílohe k tomuto nariadeniu plavidlami plaviacimi sa pod vlajkou členského štátu uvedeného v danej prílohe alebo zaregistrovanými v tomto členskom štáte vyčerpala kvóta pridelená na rok 2017.
            
         
               (3)
            
            
               Je preto nevyhnutné zakázať v prípade danej populácie rybolovné činnosti,
            
         PRIJALA TOTO NARIADENIE:
   Článok 1
   Vyčerpanie kvóty
   Rybolovná kvóta pridelená členskému štátu uvedenému v prílohe k tomuto nariadeniu pre populáciu uvedenú v danej prílohe na rok 2017 sa považuje za vyčerpanú odo dňa uvedeného v danej prílohe.
   Článok 2
   Zákazy
   Plavidlám plaviacim sa pod vlajkou členského štátu uvedeného v prílohe k tomuto nariadeniu alebo zaregistrovaným v danom členskom štáte sa odo dňa uvedeného v danej prílohe zakazujú rybolovné činnosti týkajúce sa populácie uvedenej v danej prílohe. Po uvedenom dni sa zakazuje najmä ponechávať na palube, premiestňovať, prekladať alebo vyloďovať ryby z uvedenej populácie ulovené danými plavidlami.
   Článok 3
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. apríla 2017
      
         
            Za Komisiu
         
         
            v mene predsedu
         
         João AGUIAR MACHADO
         
            generálny riaditeľ
         
         
            Generálny riaditeľ pre námorné záležitosti a rybárstvo
         
      
   
   
      (1)  Ú. v. EÚ L 343, 22.12.2009, s. 1.
   
      (2)  Nariadenie Rady (EÚ) 2016/2285 z 12. decembra 2016, ktorým sa na roky 2017 a 2018 stanovujú rybolovné možnosti rybárskych plavidiel Únie, pokiaľ ide o určité hlbokomorské populácie rýb, a ktorým sa mení nariadenie (EÚ) 2016/72 (Ú. v. EÚ L 344, 17.12.2016, s. 32).
   
      PRÍLOHA
      
                  Číslo
               
               
                  04/TQ2285
               
            
                  Členský štát
               
               
                  Francúzsko
               
            
                  Populácia
               
               
                  SBR/678-
               
            
                  Druh
               
               
                  pagel bledý (Pagellus bogaraveo)
               
            
                  Zóna
               
               
                  vody Únie a medzinárodné vody zón VI, VII a VIII
               
            
                  Zákaz platný od
               
               
                  16.2.2017